Diari Oficial de la Generalitat Valenciana


Sumari del DOGV 6374, del 11-10-2010 (2010/10998)

Notificació de la sentència dictada en el judici ordinari número 1098/2008.
---------------------------------------------------------------------------

### Dades del document

Número de DOGV
:   6374

Data del DOGV
:   11-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10336


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 1098/2008. [2010/10804]  
Judici ordinari 001098/2008   
Demandant: Endesa Cogeneración y Renovables, SA.   
Procurador/a: -  
Demandat: Termotec Energía AIE Proyecto Cerytec, SA, Valenciana de Forjados Cerámicos, SA, i Icogen, SA.  
Procuradors: Elena Herrero Gil i Alonso Moreno Martínez.  
Jorge Víctor Iglesias de Baya, secretari del Jutjat Mercantil número 2 de València, faig saber:   
Que en aquest Jutjat a càrrec meu, se segueixen les actuacions de judici ordinari 001098/2008 a instàncies d'Endesa Cogeneración y Renovables, SA, representada pel procurador [....], contra Termotec Energia, AIE, Proyecto Cerytec, SA, Valenciana de Forjados Cerámicos, SA, i Icogen, SA, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat en parador ignorat, Termotec Energia AIE.   
La sentència té l'encapçalament i part dispositiva que literalment són així:   
«Sentència número 254/2010   
València, 13 de juliol de 2010   
Maria del Mar Fernández Barjau, jutgessa substituta en funcions de reforç del Jutjat Mercantil número 2 d'aquesta ciutat, he vist aquestes actuacions de judici ordinari número 1098/2008, promogudes a instàncies de la procuradora Constanza Aliño Díaz-Teran, en representació de la mercantil Endesa Cogeneración y Renovables, SA, amb l'assistència del lletrat Santiago Fernández Equiluz, contra Termotec Energía AIE, declarada en rebel·lia processal, així com les mercantils Proyecto Ceytec, SA, i Valenciana de Forjados Cerámicos, SA, representades ambdues per la procuradora Elena Herrero Gil, i assistida pel lletrat Pedro Porcel Sánchez; i contra Icogen, SA, representada p el procurador Alonso Moreno Martínez, i assistida pel lletrat José Luis Martín Miñana; sobre dissolució d'una societat, d'acord amb els següents,   
/.../  
Dispositiva  
Estime totalment la demanda interposada per la procuradora senyora Aliño Díaz-Teran, en representació de la mercantil Endesa Cogeneración y Renovables, SA, contra Termotec Energía, AIE, declarada en rebel·lia processal, així com contra Proyecto Ceytec, SA, i Valenciana de Forjados Cerámicos, SA, representada per la procuradora senyora Herrero Gil, i Icogen, SA, representada pel procurador senyor Moreno Martínez;   
Declare la dissolució de l'entitat mercantil Termotec Energía, AIE; condemne les entitats demandades a sotmetre's a aquesta declaració; ordene el cessament immediat dels administradors mancomunats de Termotec Energía, AIE; i l'obertura del període de liquidació de Termotec Energía, AIE, procedint a nomenar un liquidador, amb la designació per a aquest càrrec d'un advocat en exercici pertanyent al Col·legi de València entre sorteig, amb les facultats previstes legalment per a l'exercici d'aquest càrrec i durant el temps necessari per a portar a terme les operacions de liquidació, i a fi que, una vegada hagen conclòs aquestes, formule el balanç final de liquidació de Termotec Energía, AIE, amb l'assenyalament de la quota final el pagament, o cobrament si pertoca, de la qual corresponga a cada una de les companyies sòcies i atorgue l'escriptura d'extinció de l'entitat Termotec Energía, AIE. Tot això, sense fer una condemna expressa a costes.   
Notifiqueu aquesta resolució a les parts i feu-los saber que s'hi pot interposar un recurs d'apel·lació,que cal preparar mitjançant un escrit que es presentarà en aquest Jutjat, dins del termini de cinc dies hàbils, comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 de la LECn).   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Haurà de constituir-se el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa. En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), s'indicarà, en el camp «Concepte», el número de compte, el codi i la data en la forma exposada en el paràgraf anterior.   
Expediu un certificat d'aquesta sentència i uniu-lo a les actuacions, i incloeu l'original en el llibre de sentències civils d'aquest Jutjat. Aquesta és la meua sentència, que pronuncie, mane i firme.   
Publicació. La sentència anterior ha sigut donada i publicada per la magistrada jutgessa que la va dictar, la qual es notifica a les parts; jo, el secretari judicial, en done fe.  
València, 13 de juliol de 2010».  
I perquè valga de notificació de la sentència a les persones demandades en parador ignorat de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
València, 13 de juliol de 2010.- El secretari judicial: Jorge Víctor Iglesias de Baya.